cyanic-selkie/wikianc huggingface dataset:
Katarina Parr
Film og teater
I 1973 spilte Barbara Leigh-Hunt en matronelignende Katarina Parr i Henry VIII and his Six Wives, med Keith Michell nok en gang som Henrik. I 2000 spilte Jennifer Wigmore Katarina i en amerikansk fjernsynsutgave beregnet på ungdom kalt Elizabeth: Red Rose of the House of Tudor. Et år senere spilte Charlotte Lintott Katarina i David Starkeys dokumentarserie om Henriks seks dronninger.
Winchesterkatedralen
Old Minster
Katedralen er en del av et tidligere kloster. Dette var en angelsaksisk katedral, og gikk inn i klosterdannelsen i 971. Benediktinerklosteret Priory of St Swithun ble lagt ned i 1539 i forbindelse med oppløsningen av Englands klostre.
Malaysia
Mer enn halvparten av befolkningen er malayisktalende muslimer. Malayisk er nært beslektet med indonesisk. En fjerdedel er malaysiske kinesere, som overveiende er buddhister og taler en mandarinkinesisk dialekt. Andre store befolkningsgrupper er malaysiske urfolk og indere. Det engelske språket står fortsatt sterkt i Malaysia, særlig i næringslivet, og noen har det som førstespråk. Malaysia har religionsfrihet, men islam er statsreligion, og diskriminering av ikke-muslimer forekommer. De etniske, språklige og religiøse skillelinjene har stor politisk betydning i Malaysia. Pressefriheten er begrenset.
Flora og fauna
Malaysia ligger i den indomalayiske økosone (biogeografisk region). To tredjedeler av landet er skogkledd, for en stor del av tropisk regnskog og mangrovesumper i lavlandet under 760 moh., men i høylandet eike-, kastanje- og bøketrær, og rododendron. Noen skoger antas å være opptil 130 millioner år gamle.
Klima
Nedbøren er stort sett jevnt fordelt gjennom året, men med en liten økning i overgangsperiodene til monsunen i april–mai og oktober–november. I det store og hele kommer det en regn- eller tordenbyge omtrent annenhver dag. Unntakene er de områdene som møter vintermonsunen front mot front, som nordøstkysten av den malayiske halvøy samt nordlige og østlige deler av Borneo. Her kan det komme store nedbørsmengder (over 600 mm i måneden) fra november til tidlig på våren, og den årlige nedbørsnormalen er rundt 2 000–3 000 mm. Luftfuktigheten øker fra lav- til høylandet.
Demografi
Etniske minoriteter som aldri omtales som bumiputera, utgjør en stor andel av befolkningen. 24,6 % av befolkningen er malaysiske kinesere, mens 7,3 % av befolkningen er av indisk eller tamilsk opphav. Kineserne utgjør et flertall i befolkningen i Penang. Indere, flertallet av dem tamiler, begynte å utvandre til Malaysia tidlig på 1800-tallet.
Politisk system
Den lovgivende makten er delt mellom det føderale parlamentet og delstatsparlamentene. Det føderale parlamentet har et tokammersystem med Representantenes hus og Senatet. Representantenes hus har 222 representanter valgt for fem år ved flertallsvalg i enmannskretser. Senatet har 70 senatorer utnevnt for tre år, der 26 er valgt av de 13 delstatsparlamentene, mens 44 er utnevnt av kongen etter forslag fra statsministeren. Det føderale parlamentet har et flerpartisystem dominert av store partiallianser: Barisan Nasional og forløpere regjerte fra 1957 til alliansen i 2018 måtte overlate regjeringsmakten til Pakatan Harapan.
Utenriks- og sikkerhetspolitikk
Malaysia går pragmatisk til verks for å løse grensetvister, for eksempel ved å bringe inn sakene for Den internasjonale domstolen. Mange stater i Sørøst-Asia gjør krav på Spratlyøyene, og Kina gjør krav på en stor del av Sørkinahavet. I motsetning til Vietnam og Filippinene har Malaysia pleid å unngå konflikter med Kina. Etter at den kinesiske kystvakten begynte å gripe inn i malaysisk farvann i 2015, har Malaysia blitt åpenlyst kritisk til Kina. Brunei og Malaysia avsluttet i 2009 tvisten om Limbang, og forpliktet seg til å løse gjenstående sjøgrensetvister. Filippinene har et sovende krav på det tidligere Nord-Borneo (nå Sabah). Landvinning i Singapore skaper spenning, og det finnes noen små sjø- og landgrensetvister med Indonesia.
Økonomisk politikk og nøkkeltall
I 1970-årene begynte en endring fra en gruvedrifts- og jordbruksbasert økonomi til en mer variert næringsstruktur. Mens Japan begynte sin industrialisering straks etter den andre verdenskrig, skjedde den samme utviklingen i Hongkong, Singapore, Taiwan og Sør-Korea fra midten av 1960-årene. Fra midten av 1980-årene skjedde en rask, eksportdrevet industrialisering i Indonesia, Malaysia og Thailand, kalt andregenerasjons tigerøkonomier.
Malekus grammatikk
Substantiv
Substantiva markeres ikke for bestemthet. Substantivet aírrecú kan for eksempel derfor bety enten «venn» eller «vennen» avhengig av sammenhengen.
Mike Jayne
Mike Jayne (født i Iowa, USA) er en amerikansk hundekjører fra Fairbanks, Alaska, USA.
Malaysia
Kunstneriske uttrykk
Malaysia har en sterk muntlig fortellertradisjon som strekker seg tilbake til tiden før skriftkulturen. De malayiske sultanatene skapte sine egne litterære tradisjoner som bygget på både muntlige fortellinger og de fortellingene som kom med den islamske troen. Den første malayiske litteraturen ble skrevet med det arabiske alfabetet. Den eldste kjente malayiske skriften er fra Terengganu-steinen fra 1303. Kinesisk og indisk litteratur ble utbredt samtidig med at det ble flere i Malaysia som talte disse språkene. På 1800-tallet begynte det også å bli produsert litteratur på de språkene lokalt i Malaysia. Engelsk har også blitt et vanlig litteraturspråk. Malayenes lyriske diktning er høyt utviklet. Lyrikkformen hikayat er populær, og formen pantun har spredt seg fra malayisk til andre språk.
Malekus grammatikk
Flertall
Substantiv i entall:
Eierskap
Det kan også brukes et substantiv: ochápacá ú («mannens hus»).
U2 (Münchens undergrunnsbane)
U2 er en linje ved Münchens undergrunnsbane. Den har fargen rød på rutekart og krysser sentrum av byen fra nord til øst. Linjen betjener 27 stasjoner over 24,4 km med spor.
Malaysia
Oppføring på UNESCOs lister
Verdensarvsteder
Malekus grammatikk
Pronomen
Pronomenene kan uttrykke både subjektet og objektet til et verb, og har samme form uansett funksjon.
Imperativ
Imperativ uttrykkes med et verb i irrealis bøyd i andre person:
Eksistensialsetninger
Maleku har ikke noe verb med betydninga «å ha». En slik betydning kan uttrykkes med en konstruksjon med verba anh eller punh («å eksistere»): na-aúsi anh («jeg har en hund», bokstavelig «hunden min eksisterer»).
Sammensatte verbformer
Sammensatte verbformer dannes ved å legge til et hjelpeverb, som bøyes i realis, etter hovedverbet. Et eksempel er en progressiv handling, altså noe som er i ferd med å skje, som indikeres ved å bruke hjelpeverbet unh («å gjøre»). Hjelpeverbet punh («å være») indikerer en varig handling i fortid.
Joachim Heinrich Campe
Pedagog, forfatter
I Danmark hadde Campe i sin tid et ansett navn; nesten alle hans pedagogiske arbeider utkom i dansk oversettelse, og hans lærebøker i religion og moral ble brukt i høyere skoler og ved privatundervisning, om enn under sterk motstand fra Nicolai Edinger Balle og andre menn av den gamle skole. På dette område var hans betydning imidlertid kun forbigående; men hans Robinson var stadig i lang tid fremover en av de mest leste barnebøker.
Fylkesvei 107 (Telemark)
Fylkesvei 107 (Fv107) i Telemark gikk mellom Kjeldal og Ytre Flåbygd i Nome kommune. Veien var 6,4 km lang.
Hestekraft
USA
I USA ble den samme formel brukt til beregning av motorytelser, men ikke til beskatning. Beregningen ble gjort for å sammenligne biler fra forskjellige produsenter. Formelen ble tatt i bruk fra 1907 og er kjent som A.L.A.M rating (Association of Licensed Automobile Manufacturers), fra 1913 NACC rating (National Automobile Chamber of Commerce).
Norge
For 4-takts-motorer ble ytelsen beregnet etter formelen:
Skogstrand Idrettslag
Fotball
2021-sesongen endte med nedrykk til 6. divisjon foran 2022-sesongen.
Kjente utøvere
Klubben har blant annet fostret en A-landslagsspiller på kvinnesiden, Marita Skammelsrud Lund.
Kyhns vei (Oslo)
Kyhns vei (1–21, 2–14) er en vei på Nordstrandshøgda i bydel Nordstrand i Oslo. Den går fra Birgitte Hammers vei til Midtåsen.
Nürnbergkrøniken
Trykking
Koberger stod selv bak flere av titlene han trykket, og ville i nyere tid også blitt kalt en forlegger. Nürnbergkrøniken var ikke et av disse verkene; det ble trykket under kontrakt. Schedel og Koberger bodde i samme gate, noen få hus fra hverandre.
Heraldikk
Heraldisk kunnskap brukes blant annet til å konstruere (sette sammen) nye våpen, utforme avbildninger og beskrivelser av våpen, analysere og systematisere eksisterende våpen, eller som hjelpevitenskap for historiske og andre fagområder (slektshistorie, kunsthistorie med flere).
Heraldiske hovedtrekk og utviklingslinjer
Det heraldiske systemet spredte seg hurtig over hele Europa og ses i Norge fra utover på 1200-tallet, blant annet i bevarte segl fra konger og stormenn.
Heraldiske faginstanser
I Storbritannia er det fortsatt spesielle heraldiske myndigheter som regulerer, konstruerer og fastsetter våpenskjold for både offentlige og private institusjoner, virksomheter og foretak, samt for enkeltpersoner: College of Arms i London og Lord Lyon King of Arms i Edinburgh. Noe lignende institusjoner finnes i Canada og Irland, samt med mer begrensede oppgaver i særlig Belgia, Nederland, Spania og Sør-Afrika.
Noen heraldiske sondringer
Et aktuelt skille i vår tid går mellom offentlig heraldikk og privat heraldikk. Skillelinjen går mellom heraldikk og våpen for (1) offentlige myndigheter (staten, statlige militære og sivile organer, kongehus, fylkeskommuner, kommuner) og (2) private fysiske og juridiske personer, bl.a. foreninger, enkeltpersoner og slekter. For offentlige våpen gjelder særlige politiske og juridiske hensyn, regler og rettsbeskyttelse. Det er disse våpnene og private korporasjoners våpen som i dag særlig fungerer som kjennetegn. Nesten bare slike våpen ses i "det offentlige rom" og de har en viss, praktisk betydning i samfunnslivet. Enkeltpersoners våpenskjold og slektsvåpen brukes i dag nesten bare innenfor "den private sfære" og til dekorative formål.
I arbeid med heraldikk kan det sondres mellom innhold og form. Innholdet er sammensetningen av farger (tinkturer) og figurer, mens formen er avbildning i heraldisk stil og beskrivelse i blasonering.
Forsvaret og heraldikk
Profilering skaper og opprettholder Forsvarets identitet og omdømme. Den har positiv innvirkning internt, så vel over for samfunnet for øvrig, og bidrar til å skape identitet og image, samt gjør Forsvaret gjenkjennelig. Militære heraldikk profilerer mer enn noe annet Forsvarets identitet ved å visualisere avdelingenes kjerneverdier, særpreg og mål, slik de er formet av tradisjoner og miljø.
•    Avdelingsmerkene.
•    Distinksjoner
•    Diplomer (primært knyttet til medaljer)
•    Plaketter
•    Coin/mynter
Jhajjar kullkraftverk
Brenselet er 5,2 mill tonn kull årlig fra gruvene i Jharkhand.
Heraldikk
Utforming og komponering av flagg og faner
Nasjonale flagg og kommando- og rangflagg har sin fastlagte form og karakter. Øvrige flaggsymboler krever ofte heraldiske vurderinger.
Fargevalg bør baseres på tradisjoner (f.eks. tidligere faner, tilhørighet (f.eks. våpen-/troppeart) eller annet som gir en logisk begrunnelse for valgte løsning.
Heraldiske skrifter og foreninger
I mange land er det i dag egne heraldiske foreninger som utgir tidsskrifter og medlemsblader, bl.a. Norsk Heraldisk Forening med medlemsbladet Våpenbrevet. Det skandinaviske Heraldisk Selskap (Societas Heraldica Scandinavica), med sete i København, utgir Heraldisk Tidsskrift. Nordiske heraldiske konferanser blir arrangert annet hvert år (2005 i Oslo) av Heraldisk Selskap sammen med de nasjonale foreningene. Disse foreningene har egne nettsteder på internett. Svenska Heraldiska Föreningen har et aktivt diskusjonsforum med deltakere fra alle nordiske land: www.heraldik.se/forum/.
Nærliggende emner og områder
Noen bruker et mer utvidet heraldikk-begrep, særlig det engelske begrepet Heraldry. Da tas med temaer fra annet arbeid som er typisk for herolder, særlig seremonier og titler. Det snevrere begrepet heraldikk knyttet til våpenskjold, blir da betegnet som Armory.
Örby
Bebyggelsen består hovedsakelig av villaer.
Oman
Landet er et eneveldig monarki. Sultan Qaboos har vært leder av landet siden 1970. Sultan Qaboos var den hersker i Midtøsten som regjerte lengst. Han ble i januar 2020 etterfulgt av Haitham bin Tariq al-Said.
Religion
Det finnes ca. 10 000 moskeer i Oman. Tradisjonelt har de vært enkelt bygd av jord med enkelte elementer av tre, uten minareter eller kupler. Enkelte små moskeer er bygd for meditasjon utenfor bebygde områder. Det finnes også enkelte små moskeer for kvinner. I moderne tid er mer forseggjorte og påkostede moskeer bygd hvor den mest framtredende er Sultan Qabus-stormoskéen i Muskat.
Historie
Islam kom til Oman allerede på Muhammeds tid. Området kom under innflytelse av utbrytersekten kharijittene som hadde sentrum i Basra. På bakgrunn av den innflytelsen ble Ibadi islam den dominerende retning som samtidig dannet et politisk styre i form av et imamat. Det første imamantet ble dannet av al-Azd-klanen. De etterfølgende imamene ble valgt i samråd mellom religiøse ledere og ledere av de forskjellige stammene hvor Ghāfirī og Hināwī var de to ledende stammegrupperingene. Imamene ble ofte utgangspunkt for familiedynastier som jevnlig kollapset.
Familie
Ekteskap er vanligvis arrangert, og i omtrent halvparten av tilfellene skjer ekteskap mellom slektninger.
En undersøkelse som brukte data fra 2000 viste at 40% gifter seg med et søskenbarn. 75 % av kvinnene gifter seg før de er 20 år og for disse var den gjennomsnittlige ekteskapsalderen 16 år. Ca. 11 % av ekteskapene var polygame. I en del samfunnslag var imidlertid giftemålsalderen betydelig høyere og familiemønsteret er i rask endring som følge av økt utdannelse.
«H. L. Hunley»
«H. L. Hunley» ble oppfunnet og finansiert av Horace Lawson Hunley. Kort tid etter at Hunley hadde startet sine første sjøtester ble fartøyet konfiskert av sørstatsstyrkene ved Charleston i Sør-Carolina. Testene fortsatte under Hunleys ledelse. Hunley selv omkom ombord i den andre ulykken.
Angrepet
«H. L. Hunley» sank også, etter å ha signalisert til land at angrepet var gjennomført. Det er uvisst hvorfor «H. L. Hunley» sank, men det er mulig at den ble så sterkt skadet under eksplosjonen at den senere sank i det den dykket ned for å gå inn til land. En stangtorpedo kunne være minst like farlig for angriperen som offeret. Tauet som ble brukt til å utløse torpedoen kunne ikke være særlig langt – i så fall hadde det vært fare for at tauet viklet seg inn i propellen eller ble flokete. Funnet av det som kan være gamle batterier og kobberledninger i vraket av «H. L. Hunley», kan derimot tyde på at torpedoen ble detonert elektrisk – men uansett sank «H. L. Hunley» før den nådde land.
Vraket
Vraket av «H. L. Hunley» ble funnet i 1995 av forfatteren Clive Cussler og organisasjon National Underwater and Marine Agency (NUMA). Cussler har beskrevet letingen og funnet i boken The Sea Hunters.
Goliat
Goliats utseende
Den norske bibeloversettelsen av 2011 beskriver Goliat som følger:"«Han var seks alen og et fingerspenn høy. På hodet hadde han en bronsehjelm, og han var kledd i en skjellbrynje av bronse. Den veide fem tusen sjekel. På leggene hadde han bronseskinner, og på ryggen bar han en sabel av bronse. Skaftet på spydet hans var tykt som en vevbom, og spydspissen var av jern og veide seks hundre sjekel.»"
Øivind Lunde
Publiserte arbeider
1985		«Archaeology and the Medieval Town of Norway». Medieval Archaeology, Vol. XXIXm 1985, s. 120–135.
1993		«Kulturminnevern i Zimbabwe og Tanzania». ICOMOS nytt, Del 1. nr.1, 1993, s. 5–8. Del 2, nr. 2, 1993 s. 5–8.
2001 «Report Raphael II Nidaros Cathedral restoration Trondheim 2000», Kristin Bjørlykke...[et al.], red. Arne Gunnarsjaa og Øivind Lunde
Broken Column
Prosjektet består av 23 statuer i sandblåst jern som er plassert på ulike steder i Stavanger. På folkemunne blir skulpturene gjerne kalt «de rustne menn» eller «jernmennene». Skulpturene er identiske og er stiliserte avstøpninger av kunstnerens kropp, men med utjevnede kurver. Den rustne overflaten er resultatet av en lengre, kontrollert rustningsprosess. Skulpturene er 1,95 meter høye og er plassert slik at de danner en imaginær søyle ved at de er plassert etter hverandre i høyde over havet, og utjevner høydeforskjellen mellom Stavanger kunstmuseum og Stavanger havn. Alle statuene er vendt i samme retning, mot nord.
Joseph Jenkins Roberts
Roberts ble født som en fri mann i USA i 1809, og emigrerte til Liberia i 1829. Der bosatte han seg i Monrovia, og startet med handelsvirksomhet. Roberts ble en respektert innbygger som tjente som high sheriff og senere guvernør, og da Liberia ble erklært uavhengig i 1847, ble Roberts valgt til landets første president. Han ble gjenvalgt tre ganger før han gikk av i 1855. Siden tjente han en andre presidentperiode i perioden 1872–1876. Roberts holdt også et professorat i rettsvitenskap og internasjonal lov ved Liberia College, et lærested han også var med på å bygge opp.
Giftemål og familie
I 1828 giftet Roberts seg med en 18-årig kvinne med navnet Sarah, og de fikk et barn sammen. I mars 1829 emigrerte de til Liberia i regi av American Colonization Society, men i løpet av det første året der døde både Sarah og barnet.
Ekspansjon
Den nye staten ble ledet av de amerikanske kolonistene, og forholdet til de innfødte var ofte anstrengt. Noen landsbyer ved kysten konverte til kristendom og lærte seg engelsk, men de fleste ønsket å beholde sitt opprinnelige språk og religion. Roberts klarte heller ikke umiddelbart å stanse britenes slavehandel fra liberiske havner, som Royal Navy først fikk stanset på 1850-tallet.
Simon Baron-Cohen
Han er fellow i British Academy. Baron-Cohen ble i 2020 utnevnt til Knight Bachelor. Han ble derved opphøyd i ridderstanden og fikk rett til å føre tiltaleformen sir foran sitt navn.
Sylte (tidligere kommune)
Sylte er en tidligere kommune i Møre og Romsdal, opprinnelig (fra 1837) del av Vestnes formannskapsdistrikt. Sylte ble skilt ut som egen kommune 1. januar 1899. Den hadde da 1 408 innbyggere.
Hartmann Schedel
Hartmann Schedel (født 13. februar 1440 i Nürnberg, død 28. november 1514 samme sted) var en tysk lege, humanist og historiker. Han var en av de første historikerne som gav ut en trykt bok, Nürnbergkrøniken (Liber chronicarum) som kom ut i 1493 i Schedels fødeby Nürnberg. Boken inneholder blant annet en rekke detaljerte tresnitt som viser bypanoramaer.
Karriere
Schedel var også boksamler. Størsteparten av hans private bibliotek er bevart. Samlingen består av 370 manuskripter, hvorav mange er kopiert av ham selv, og 670 trykte bøker.
Krasivaja Metsja
Krasivaja Metsja (russisk: Краси́вая Ме́ча) er ei elv i Tula og Lipetsk oblast i Russland. Den er ei høyre sideelv til elva Don. Elva er 244 kilometer lang og har et nedbørfelt på 6 000 km². Elva er frosset over fra slutten av november til først i april. Ved elva ligger byen Jefremov.
Thomas Leikvoll
Etter et kort opphold i shoppingkanalen Canal M, begynte han i TV 2 i 1999. I TV 2 har han jobbet som reporter i God kveld, Norge!, programleder for sommerprogrammet Zoom (2002), Filmstriper (2005/2006) og som mansuforfatter samt programleder for serien Hele historien. I tillegg har han vært programleder for vorspiel og nachspielsendingene i forbindelse med Gullruten. Våren og sommeren 2008 var han programleder for Guiness Record TV.
Cathrine Egeland
Liv og virke
Egeland var en av to norske kjønnsforskere som ble intervjuet i første episode av TV-programmet Hjernevask i 2010. <!-- bør erstattes av vanlig brødtekst som beskriver og oppsummerer sentrale forskningstemaer, i stedet for en veldig lang, lite leksikalsk liste
Barbara Strozzi
Verk
Det er bevart 125 enkeltverk av Strozzi, alle publisert i åtte bind mellom 1644 og 1664. Sju bind inneholder verdslig vokalmusikk som madrigaler, arier og kantater, mens det åttende, Sacri musicali affetti (1655), inneholder åndelige sanger. Strozzi skrev hovedsakelig for egen bruk, og omtrent to tredeler av stykkene hennes er for én sangstemme, to melodiinstrumenter og basso continuo.
Mottakelse
Barbara Strozzis ry var stor i hennes egen levetid, og lenge etter hennes død oppgav komponister at Strozzis musikk var en viktig inspirasjonkilde. Hun er nevnt i Johann Gottfried Walthers Musikalisches Lexikon (1732), François-Joseph Fétis' Biographie universelle des musiciens et bibliographie générale de la musique (2. opplag, 1884) og Hugo Riemanns Musik-Lexikon (5. opplag, 1900).
Stanley Ho
Eksterne lenker
Forretningsdrift:
Tresfjord
Kommunikasjon
Bygdeveg fra Gjermundnes til Tresfjord ble bygd i perioden 1828 til 1835.
Individuelle klagesalmer
Formelementer i en individuell klage
Salmer blir kategorisert som individuelle klager fordi de hovedsakelig består av disse elementene. Det har forøvrig vært en diskusjon hvorfor det finnes et vendepunkt i alle individuelle klagesalmer i Salmenes bok (utenom Salme 88), hvor bønnen går over i takk og lovsang. Det finnes tre ulike måter å forstå disse takk- og lovsangsmomentene i salmene, og disse representerer måter å oversette verbet i Salme 13:6 «jeg har satt min lit til». Det kan enten tolkes som et ordinært perfektum (som oversettelsen), eller det kan tolkes som et perfectum confidentia (også kalt perfectum propheticum): «Men jeg stolte på din trofasthet» underforstått at den som ber skal tenke seg at hjelpen allerede har inntruffet ved at bønnen er fremført. Den tredje måten å oversette dette på er som et Perfectum coincidentiae: «Jeg stolte på din trofasthet», i betydningen fortid, hvor man uttrykker at bønnhørelsen allerede har funnet sted. I så fall vil vers 6 være et tillegg som er satt inn etter at bønnen har blitt oppfylt. Hver av disse måtene å forklare stemningsomslagene i de individuelle klagesalmene har hatt sine tilhengere. Men den forklaringen som har vært mest populær, og som bl. a. Hermann Gunkel stod for var den andre av disse løsningene: perfectum confidentiae eller profeticum hvor bønnhørelsen ble forutsatt som en del av bønnehandlingen.
Hvem har benyttet disse bønnene?
Det er et vesentlig problem ved disse tekstene at alle, med unntak av Salme 13 inneholder sjangerforstyrrende momenter. Det finnes uttrykk i disse tekstene som bryter med bønnesjangeren, og som omhandler andre ting. Disse momentene regnes å være innskudd i eldre tekster. De opprinnelige tekstene var følgelig bønner som man bad i nødsituasjoner, men tekstene synes videre å ha blitt benyttet som lesetekster for å huske gudens under.
Hvor ble disse bønnene benyttet?
Selve salmetekstene synes altså å ha vært benyttet i opplærings- og gudstjenestesammenhenger, men sjangeren individuell klage har sin opprinnelse og plass i livet i virkelige bønner (1 Samuelsbok 1:11). Det forekommer i enkelte fortellinger at slike bønner blir uttalt ved et helligsted. Men dette kunne ikke være tilfelle om personer var synlig syke, for da ble man utestengt fra helligstedene. Selv ikke kongen fikk tilgang til tempelet når han var syk (2 Kongebok 20:2). Det synes mer typisk at disse bønnene ble bedd i hjemmet, enten av en selv (Jesaja 44:17), eller av en profet (2 Kongebok 20:2).
Cumbria
Grevskapet består av seks distrikter, og det seremonielle og det administrative grevskapet dekker samme område.
Modulasjon
Modulasjonstyper
Modulasjonen kan foregå på forskjellige måter som nevnt over. Her nevnes noen få andre fra et adskillig større utvalg: En spesiell variant av AM er SSB, Single-SideBand, eller på norsk enkelt sidebånd. Et SSB-signal er bare interessant for kortbølge og øker rekkevidden som en sender kan nå med en gitt utgangseffekt. Man fjerner både bærebølgen (som ikke har informasjon) og det ene sidebåndet (som har samme informasjon som det andre) før signalet går på lufta. Det er en komplisert teknikk og nyttesignalet forvrenges på flere måter underveis. Særlig forstyrrende er at nyttesignalet flyttes ustrukturert i frekvens.
Cumbria
Cumbria ble opprettet i 1974 og dekker de tradisjonelle grevskapene Cumberland og Westmorland, samt Furness fra Lancashire og et lite område fra Yorkshire. Navnet har vært brukt for regionen i flere århundrer. Den ble bebodd av keltere, som opprettet kongedømmet Rheged, og de kalte regionen Cumbria, som er etymologisk knyttet til det walisiske navnet for Wales, Cymru.
Geografi
Cumbria er det grevskap som ligger mest nordvestlig i England. Det aller mest nordlige og sørlige punktene i Cumbria er henholdsvis vest Deadwater, Northumberland og South Walney. Kirkby Stephen (i nærheten av Tan Hill, Yorkshire) og St Bees Head er de mest østlige og vestlige punktene. Scafell Pike med sine 978 moh er det høyeste punktet både i Cumbria og i England. Windermere er den største (naturlige) innsjøen i England. Lancasterkanalen strekker seg fra Preston og inn i sørlige Cumbria, og er fortsatt delvis i bruk. Ulverstonkanalen, som en gang nådde fram til Morecambe Bay, ble nedlagt i 1945.
Nasjonalparken Lake District ligger i Cumbria. Parken regnes for å være et av de vakreste områder i Storbritannia, og tiltrekker mange turister.
Ole Juul (maler)
Bakgrunn
Juul malte i ensomhet i mange år. I 1915 skrev Alf Harbitz om ham: «Endnu maler han saa flittig som nogensinde, den gamle hædersmand. Han bor ensomt, han er vænlig mot folk, men søker dem ikke.»
Kunst
Kunsthistorikeren professor Carl W. Schnitler gav denne vurdering av Juul i en biografisk artikkel i 1926: «Hans utførte bilder virker nøkterne, men hans studier og skisser er overordentlig friske og bredt malt og inspirert av en levende naturfølelse. Selv om bildene viser tegn til påvirkning fra Düsseldorferskolen, så er de likevel samtidig helt personlig utviklet og av svært betydelig kvalitet.»
Francesca Caccini
Bakgrunn
Francesca Caccini ble født i Firenze, en av tidens viktigste kultursentra. Faren, komponisten og hoffmannen Giulio Caccini, ga datteren en solid utdannelse.
Europas Grand Prix 2009
Løpet
Rubens Barrichello vant sin tiende Formel-1 seier, og den første på fem år, foran Hamilton og Kimi Räikkönen.
Solholmen skole
Geir Bergkvist er skolens rektor og Hilde Solli er inspektør.
Stanley Tucci
Tucci blir regnet for å være en av de bedre karakterskuespillerne i Hollywood, og har vært med i filmer som Veien til fortapelse (2002), The Life and Death of Peter Sellers (2004), Terminalen (2004), Lucky Number Slevin (2006), The Devil Wears Prada (2006), Julie & Julia (2009), Alle mine kjære (2009), Easy A (2010), Burlesque (2010), Margin Call (2011), Captain America: The First Avenger (2011) og The Hunger Games (2012). Han ble for øvrig nominert i kategorien Oscar for beste mannlige birolle i 2010 for sin prestasjon i Alle mine kjære.
Torsnes (Østfold)
1. januar 1910 ble Torsnes skilt ut som egen kommune med 1 466 innbyggere.
Den gamle norske adelsslekten Bolt har også sitt utspring i Torsnes. Dens stamfar Alv Sigerstad Bolt holdt til på herregården Sigerstad i nåværende Fredrikstad.
Universal Mobile Telecommunications System
UMTS i Norge
I Norge ble fire UMTS-lisenser tildelt i 2000, men bare Telenor og Telia Norge har bygget noe nett. Teleoperatøren Enitel gikk konkurs som følge av at selskapet ikke maktet forpliktelsene knyttet til UMTS-utbygging. Tele2 fikk den fjerde lisensen, bygget ca. 20 basestasjoner i Oslo, og leverte deretter lisensen tilbake.
Polens herrelandslag i fotball
Nåværende tropp
Oppdatert 24. november 2022. Polens tropp til VM i fotball 2022 i Qatar fra 20. november 2022 til 18. desember 2022.
Måløybrua
Måløybrua forbinder Vågsøy i Kinn med fastlandet, og er en del av riksvei 15. Brua har totalt 34 spenn og total lengde er 1,274 meter, med to midtspenn på 125 meter og en minste fri seilingshøyde på 42 meter. Ved åpningen var den Norges nest lengste veibru, siden Hardangerbrua ble åpnet 2013 ligger den på åttendeplass.
Tender is the Night
Handling
Rosemary forsvinner ut av handlingen etter en del dramatiske hendelser der Dick Diver igjen får sjansen til å imponere ved å vise hva Rosemary opplever som stor sinnsro og handlekraft. I fortsettelsen beskrives bakgrunnen til ekteparet Diver. Det kommer fram at psykiateren Dick har giftet seg med sin tidligere pasient, og via sitt ekteskap med Nicole gjennomgått en klassereise som har gått på bekostning av hans selvfølelse, stolthet og akademiske karriere. Livet i overklassen fører for ham etter hvert til økende dekadanse og alkoholmisbruk, mens Nicole i årenes løp styrkes og ender med å ønske seg ut av ekteskapet.
Film og teater
Filmen Tender Is the Night (1962) er basert på romanen og hadde Jason Robards og Jennifer Jones som ekteparet Divers. Sangen «Tender Is the Night» er fra filmen og ble nominert til Oscar i 1962 som beste sang.
Øst-Midlands
Geologi
25 prosent av Storbritannas sement er framstilt i regionen ved tre større steder i Hope og Tunstead i Derbyshire, og ved Ketton Cement Works i Rutland. Av det tilslag (sand og stein som blandes i betong) som framstilles i regionen, er 25 prosent fra Derbyshire og 4 prosent fra Leicestershire. Lincolnshire og Nottinghamshire framstiller hver rundt 30 prosent av regionens sand og grus.
Malmköping
Historie
Malmköping, som opprinnelig het Malma by, ble da permanent øvingsplass for Södermanlands regiment. Det finnes mange minner fra militærperioden, blant annet eksersisfeltet Malma hed. I tilknytning til øvingsfeltet ligger Plevnahöjden, som i dag er friluftsområde med skiheis, utsiktsplass, hotell med mer.
Låtefossen
Låtefoss er en 165 meter høy foss i Ullensvang kommune i Vestland. Den er den mest kjente av fossene i Oddadalen, som har flere fosser på en strekning på 10 km. Det loddrette fallet er 51 meter og den faller 165 meter over en strekning på 400 meter.
Arne Haugestad
Liv og virke
Mens han var ekspedisjonssjef i Justisdepartementet og sjef for Fengselsstyret i perioden fra 1975 til 1980, hadde han ansvaret for kriminalmeldingen under justisminister Inger Louise Valle fra Arbeiderpartiet. Der ble det foreslått tiltak som ville ha ført til atskillig reduksjon i bruk av fengselsstraff. Meldingen nedtonet det individuelle ansvaret og den allmennpreventive begrunnelsen for straff. I stedet la den større vekt på sosiale årsaker til lovbrudd.
Formel 1-sesongen 2007
Konstruktører og førere
Følgende konstruktører og førere konkurrerte i Formel 1-verdensmesterskapet i 2007.
Borsökna
Borsökna er et tettbebygd område i Eskilstuna kommune i Södermanlands län i Södermanland i Sverige. Det ligger ved Borsöknasjön, rundt syv kilometer sørvest for Eskilstuna sentrum.
Liste over skotske whiskydestillerier
Dette er en liste over Skotske whiskydestillerier, inndelt etter regioner.
Solveig Kloppen
Hun har også ledet Spellemannprisen to ganger sammen med Ivar Christian Johansen (2009 og 2010) og Amandaprisen 2013.
Hällberga
Hällberga er et tettsted i Eskilstuna kommune i Södermanlands län i Södermanland i Sverige. I 2010 hadde tettstedet 612 innbyggere.
Strindheim
Strindheim er i dag et trafikalt knutepunkt på E6 øst. Flere industribedrifter og handelshus ligger her, blant disse er sjokoladefabrikken Nidar. Verdens største marsipangris som veier 700 kg er laget her i 2007.
Carira
Carira er en kommune i delstaten Sergipe i nordøstregionen av Brasil.
Kvensk språkting
Språktinget ble etablert i april 2008, og medlemmene er oppnevnt av Kvensk institutt. Lederen er Dagny Olsen.
Carmópolis
Carmópolis er en kommune i delstaten Sergipe i nordøstregionen av Brasil.
Nerlandsøya
Nerlandsøya er ei øy i øygruppa Sørøyane i Herøy kommune, Møre og Romsdal. Arealet er 14,6 km².
Vaterland (Oslo)
Historie
Som sentrum for bondehandelen ble Vaterland også et sted for skjenkesteder, bordeller og bondefangeri. Abelone-saken i 1893 førte til omfattende aksjoner mot virksomheten. I populærlitteraturen var Vaterland åsted for organisert kriminalitet til langt inn på 1900-tallet. Stumfilmen Bondefangeri i Vaterland fra 1911 omhandler også dette.
Cumbe
Cumbe er en kommune i delstaten Sergipe i nordøstregionen av Brasil.
Kintamanihund
Kintamanihund (FCI #362) er en opprinnelig pariahund som stammer fra Kintamanidistriktet på øya Bali i Indonesia, der den har levd i mer eller mindre isolasjon fra andre hunder på øya. Hunden kalles også av og til Kintamani-balihund, balidingo og balitigerhund, for å skille den fra den tallrike frittlevende gatehunden kalt balihund. Siden disse to typene i noen tilfeller kan være svært like, kan de lett forveksles.
Utseende, anatomi og fysikk
Grunnfargen skal være enten hvit (helst med kjeksfargede ørekanter og enten sort eller mørk brun nesebrusk), sort, rødbrun (fra lys til mørk) eller brindle (med rødbrun basefarge og mørke eller sorte striper). Innslag av hvitt i brystet, på tærne og haletippen er tillatt for sort, rødbrun og brindle. Sort maske er ønskelig for grunnfargene rødbrun og bridle. Øynene skal være mørke. Foruten hos hvite hunder skal nesebrusken være sort. Hunder som har andre farger, kombinasjoner av farger eller mønstre er trolig ikke ekte kintamanihunder, men snarere frittlevende lokale gatehunder kalt balihunder.
Bruksområde
Kintamanihund er som type en typisk pariahund. Som jakthund jakter den aktivt med både synet, luktesansen og hørselen. Den skal også være en fremragende vakthund og en god familiehund. Hunden har også et meget høyt utviklet luktesans, noe som gjør den velegnet som ettersøkshund.
Borgan
Borgan er ei lav øy; det høyeste punktet på øya er Trollskardstindan på 89 meter over havet. Øya ligger like øst for Kalvøya og vest for Ytter-Vikna. På øya er det funnet spor av bosetning fra vikingtiden.
Mytologi
Myter
Myter kan bestå av en eller samtlige av disse hensiktene, men kan i tillegg spille en kritisk rolle i forhold til hvordan en kultur oppfatter begrepet tid. I denne forstand står myter i kontrast til historie som forholder seg til nyere, dokumenterte hendelser, og til poetiske epos og fortellende legender som omhandler en historisk person, et sted eller en begivenhet fra en fjern fortid. Generelt er en myte en fortelling som har skjedd i en tenkt, fjern, tidløs fortid, som forteller om opprinnelsen til menneskene, dyrene, verden og det overnaturlige. Aristoteles brukte begrepet mythos i Poetikken om handlingen, selve fabelen, sann eller oppdiktet, i dramaet, komedien og tragedien. Mythos er den viktigste bestanddelen i tragedien, den første av seks bestanddeler, og må forstås som «tragediens sjel». For tragedien er mimesis (etterligning), ikke av mennesker, men av handlingen og livet.
Mytologi og ideologi
Myter er ikke det samme som fabler, legender, eventyr, folkelige fortellinger, anekdoter eller fiksjon, men konseptene kan være overlappende. I løpet av romantikken ble folkelige fortellinger og eventyr sett på som opphavlig i gamle myter med klangbunn i religion og psykologi, en form for en underforstått skjult folkelig kunnskap som kunne avdekkes, mest kjent i brødrene Grimms arbeid, men også i Asbjørnsen og Moes innsamlingsarbeid i Norge. Mytologiske temaer er også ofte bevisst benyttet i skjønnlitteratur, eksempelvis allerede ved Homer. Det resulterende verk kan uttrykkelig referere til en mytologisk bakgrunn uten selv å være en del av corpus (mengde) av myter, eksempelvis i fortellingen om Cupid og Psyche som først opptrådte som digresjonsfortelling i Lucius Apuleius’ roman Det gyldne esel på 200-tallet e.Kr. Apuleius benyttet seg sannsynligvis av en tidligere fortelling (som er ukjent for oss) som grunnlag for sin fortelling, modifiserte den for å kunne tilpasses romanens tematiske behov.
Trekk ved myter fra de asiatiske kulturkretsene
Det asiatiske religionsmangfoldet er stort. Alle de store religionene og de tilknyttede mytologiene oppsto i Asia, den største verdensdelen. Ulike deler av det asiatiske kontinentet rommer kjerneområdene for buddhisme, hinduisme, konfusianisme og islam. Også jødedom og kristendom stammer fra Asia, og det finnes mange sjamanistiske tradisjoner.
Fra India gikk det impulser også østover, og japansk mytologi er farget av både buddhisme og shintōisme, «åndenes vei», den tradisjonelle religionen i Japan, og omhandler guder, ånder, dyr og mennesker som opptrer i mange legender og fortellinger. Shintōismen alene besto av et talløst rekke med kami (guder), men mytologiens kanskje viktigste oppgave var å forklare keiserfamiliens opprinnelse og guddommelige berettigelse.
I Korea var de opprinnelige religiøse forestillingene farget av sjamanisme og totemisme, og denne innflytelsen ble sterkt preget av kinesisk innflytelse i form av buddhisme, konfutsianisme og taoisme. Svært lite har dog overlevd av de førbuddhistiske mytene, ettersom det meste ble bevart i den muntlige tradisjonen.
Førmoderne teorier
Islendingen Snorre Sturlason (1179–1241) framstilte den norrøne mytologien som et sammenhengende system. Hans prolog til Snorre-Edda eller Den yngre Edda gir et innblikk i middelalderens syn på kilder, metoder og teori, og som kristen historiker støtter Snorre seg på evhemerismen: Gudene var apoteoserte, guddommeliggjorte mennesker. Han tok også et annet grep, etymologisering, og fremmer at de norrøne gudene, æsene, opprinnelig kom fra Asia ved den feilaktig slutningen at ordet æser som ligner på ordet Asia må således ha samme etymologiske opphav.
Med renessansen ble interessen for polyteistisk mytologi fornyet og tidlige verker om mytografi ble utgitt på 1500-tallet som Theologia mythologica (1532).
1900-tallets teorier
Den sveitsiske psykologen Carl Jung og hans tilhengere har forsøkt å forstå den underliggende psykologi bak verdensmytene. Jung argumenterte at mytologienes guder er ikke materielle vesener, men arketyper — eller mentale tilstander og stemninger — som alle mennesker kan føle, dele, og erfare. Jung og hans tilhengere mente at arketyper kunne direkte påvirke våre underbevisste oppfatninger og vår forståelse.
Laurentius Petri
Laurentius Petri hevdet kirkens selvstendighet mot kongens ønske om større makt over kirken. Han representerte en moderat retning innenfor reformasjonen som ikke gikk like langt som for eksempel den danske. Dette viser seg blant annet i kirkeordningen av 1571, Laurentius lyktes med å få kong Johan III til å samtykke til (se Laurentius Petris kirkeordning). Laurentius ble valgt til erkebiskop i august 1531, og ble vigslet av den katolske biskopen Petrus Magni, noe som innebar at de svenske biskopene kom til å inneha en ubrutt apostolisk suksesjon. (Den katolske kirke bestrider dette, blant annet i dokumentet Dominus Iesus fra 2000).
San Marinos Grand Prix 2002
San Marinos Grand Prix 2002 var et Formel 1-løp arrangert den 14. april 2002 på Autodromo Enzo e Dino Ferrari i Italia. Det var det fjerde løpet i Formel 1-sesongen 2002.
Kjulaås
Kjulaås er et tettsted i Eskilstuna kommune i Södermanlands län i Södermanland i Sverige. Kjulaås ligger cirka 10 kilometer øst for Eskilstuna. I 2010 hadde tettstedet 837 innbyggere.
Ellinor Hamsun
Ellinor Hamsun arbeidet som skuespiller i Berlin fra 1936, og var fra 1938 til 1943 gift med den tyske filmregissøren Richard Schneider-Edenkoben. Hun forlot Tyskland i 1943 og dro hjem til Nørholm. Hun hadde store psykiske problemer, og led blant annet av bulimi. Hun ble lobotomert to ganger.
PreussenElektra
PreussenElektra (offisielt Preußische Elektrizitäts AG) var et energiselskap med sete Hannover. Det ble grunnlagt i 1927 av den prøyssiske stat som ledd i nasjonaliseringen av energiforsyningen i Fristaten Preussen. Selskapet ble i etterkrigstiden et heleiet datterselskap av VEBA. Da VEBA i 2000 fusjonerte med VIAG og ble til E.ON gikk PreussenElektra opp i det nye selskapet. Fra 1. juli 2016 ble E.ONs kjernekraftvirksomhet skilt ut i selskapet PreussenElektra GmbH.
Nordseter
Natur, bebyggelse og aktiviteter
Sommerstid er fjellet tilgjengelig både på sykkel, til fots og på hesteryggen. Området er velegnet for tursykling. Det arbeides kontinuerlig med å opprettholde og bedre fisket i fjellvannene. Nordseters karakter skiller seg fra alpinsentra ved å være utgangspunkt for turgåere, sommer som vinter, i variert og ikke minst stille natur. Dette er påpekt i «Kommunedelplan for fysisk aktivitet og naturopplevelse 2005–08». Utvikling av nye publikumstilbud på Nordseter bør underordnes stedets profil med forholdsvis beskjedne dimensjoner på bygningsmassen.
Jess Anker
Jess Anker var far til grosserer Morten Anker (1780 – 1838), eier av Frogner Hovedgård 1807 – 1836.
Feira Nova (Sergipe)
Feira Nova er en kommune i delstaten Sergipe i nordøstregionen av Brasil.
Slaget ved Kauhajoki
Mens den svenske hovedstyrken holdt seg i ro etter seieren ved Lappo forsøkte general Wilhelm Mauritz Klingspor å bestemme seg for hvordan krigen skulle føres videre. Samtidig møtte Georg Carl von Döbeln en russisk styrke ved Kauhajoki. Det følgende slaget kom til å bli en av von Döbelns viktigste seire.
Jason Ringenberg
Ringenberg vokste opp i tøffe kår hvor han og broren måtte passe familiens griser fra morgen til langt på kveld. Han bestemte seg tidlig for å bli sanger og flyttet til Nashville i ungdommen. Etterhvert fikk han etablert The Scorchers og de skapte en helt ny sound, «cow punk».
Tour de France 2005
To norske ryttere deltok i dette årets Tour de France; Thor Hushovd, kjørte for Crédit Agricole og Kurt-Asle Arvesen, som kjørte for Team CSC.
Etappene
For å se mer utfyllende rapporter og resultatlister fra hver enkelt etappe, kan man klikke på Etappe. Denne tabellen viser kun vinneren av etappen og hvem som fikk gul trøye etter etappen.
Holodomor
Ordbakgrunn
Ordet «holodomor» er bokstavelig oversatt fra ukrainsk i betydningen «hungerdød» eller «drap ved sult». Holodomor er sammensatt av de ukrainske ordene holod i betydningen «sult/hunger» og mor i betydningen «pest/plage». Uttrykket moryty holodom betyr «å påføre død ved sult». Det ukrainske verbet moryty (морити) har betydningen «å forgifte noen, drive til utmattelse eller å plage/pine noen». Verbet moryty i perfektum er zamoryty i betydningen «drepe eller føre til død ved hunger, meget anstrengende arbeid».
Fairytale
Melodi Grand Prix
Låten er skrevet av Alexander Rybak som sendte den inn til Melodi Grand Prix høsten 2008. Musikalsk ansvarlig for konkurransen, Per Sundnes, likte sangen øyeblikkelig og fikk med danserne Hallgrim Hansegård, Sigbjørn Rua og Torkjell Børsheim fra fridansgruppen Frikar til å skape en ekstra norsk ramme rundt låten. Koristene Karianne Kjærnes og Jorunn Hauge akkompagnerte Rybak på vokalen.
Veien mot Eurovision
På plass i Moskva ble Alexander Rybak også raskt den mest omtalte deltakeren i Eurovision Song Contest, og også konkurrentene hyllet den norske artisten. Norsk presse fotfulgte Rybak og skrev side opp og ned om artisten i dagene før konkurransen. Den voldsomme mediainteressen kom blant annet til syne da Rybak drakk vodka hos den russiske fagdommeren og popstjernen Filipp Kirkorov. Seansen endte i førstesideoppslag i VG som mente festen sådde tvil om den russiske juryens habilitet. Til slutt endte det med at EBU ville sjekke saken, men Kirkorov trakk seg som jurymedlem før EBU fikk tatt stilling til saken. Pressen skrev også flere saker om at en norsk seier ville koste NRK dyrt – og det før konkurransen i det hele tatt hadde startet.
Andre versjoner
En rekke artister har laget egne versjoner av «Fairytale», og Lars Lillo-Stenberg spilte inn sangen i norsk versjon. Denne har tittelen «Eventyr» og ble fremført i TV 2-programmet Hver gang vi møtes i 2014. Rybak har også gitt ut «Fairytale» i russisk versjon, kalt «Skazka» (russisk: «Сказка», norsk: eventyr).
Salgssuksess
Etter seieren kom også «Fairytale» inn på en rekke europeiske hitlister og nådde en tredjeplass på den europeiske topplisten og en tiendeplass på den britiske singellisten. Låten gikk til topps i Sverige, Danmark, Finland, Russland, Belgia og Island. Seieren banet også vei for en kjendistilværelse i Russland og nabolandene, og Rybak har siden deltatt i en rekke tv-programmer, filmer og show i regionen. I Norge ble Rybak kåret til Årets Spellemann under Spellemannprisen 2009.
Holodomor
Årsaker
Kollektiviseringpolitikken ble tvunget igjennom, medførte ekstrem krise og bidro til hungersnøden. I 1929–30 ble bøndene tvunget til å overføre land og tamdyr til statseide gårder hvor de selv måtte arbeide som daglønnede arbeider. Kollektiviseringen av Sovjetunionen, inkludert sovjetiske Ukraina, var ikke populær i bondestanden, og tvangsgjennomført kollektivisering førte til tallrike bondeoppstander. Den første femårsplanen som et ledd i planøkonomisk samfunnsstyring førte til omlegging av produksjon fra ukrainske jordbruk, fra korndyrkning til ukjente planter som sukkerbete og bomull. I tillegg ble situasjonen forverret av dårlig administrasjon. Betydelige mengder korn ble stående uhøstet, og selv av det som ble høstet, gikk en stor del tapt gjennom feilslått prosessering, transport og lagring. Sommeren 1930 innførte myndighetene et program for rekvirering av mat, tilsynelatende for å øke korneksporten. Som en følge av dette ble tyveri av mat fra 1932 straffet med døden eller ti års fengsel. Særskilte dødbringende bestemmelser ble innført, i stor grad begrenset til sovjetisk Ukraina, mot slutten av 1932 og 1933. Ifølge historikeren Timothy Snyder (professor ved Yale University): «Hver enkelt synes som et beroligende administrativt virkemiddel, og hver enkelt ble unektelig framstilt slik den gang, og like fullt var hver av dem drepende.» Under kollektiviseringprosessen ble bønder ikke bare fratatt sine eiendommer, men et stort antall bønder ble også forvist til Sibir uten håp om å overleve dette. De som ble igjen og forsøkte å unnslippe sultområdene, ble beordret skutt. Utenlandske enkeltindivider var vitne til disse grusomhetene eller virkningen av dem, slik som journalistene Gareth Jones og Arthur Koestler.
Dødsofre
I henhold til Snyder er de bokførte tallene av overskuddsdøde (engelsk: excess deaths) på 2,4 millioner. Imidlertid hevder Snyder at dette tallet er «betydelig lavt» grunnet de mange dødsfallene som ikke ble bokført eller nedtegnet. Snyder hevder at demografiske beregninger utført av de ukrainske myndighetene gir et tall på 3,89 millioner døde, og mener at det faktiske antallet sannsynligvis ligger mellom disse tallene, omtrentlig 3,3 millioner døde ved hunger og sykdom knyttet til hungerkatastrofen i Ukraina fra 1932 til 1933. Snyder har også beregnet at de millionene som døde av hungersdød på samme tid i den russiske sovjetiske føderative sosialistrepublikken, var omtrentlig 200 000 etniske ukrainere grunnet at ukrainske bosetninger ble særskilt hardt rammet i Russland. Som barn erfarte statslederen i Sovjetunionen, Mikhail Gorbatsjov, født inn i en russisk–ukrainsk familie, sult i byen Stavropol i Russland. Han minnes i sin selvbiografi: «I det forferdelige året [1933] at bort imot halve befolkningen i min fødeby Privolnoje sultet til døde, inkludert to søstre og en bror av min far.»
Sovjetisk og vestlig fornektelse
Fornektelse av holodomor er påstander om at den dødelige hungersnøden i 1932–1933 i sovjetiske Ukraina enten ikke skjedde, eller at den skjedde, men ikke kom som et resultat av Stalin-regimets politikk. Sovjetunionens statlige standpunkt var fornektelse av hungerkatastrofen. Dette ble reflektert i både sovjetisk propaganda og verkene til en del vestlige journalister og intellektuelle som blant annet George Bernard Shaw, Walter Duranty, og Louis Fischer. I Sovjetunionen forbød myndighetene all diskusjon av sultdøden. Stanislav Kultsjytskyj konstaterte at den sovjetiske regjeringen beordret ham til å forfalske sine funn ved å framstille sulten som en uunngåelig naturlig katastrofe, frikjenne kommunistpartiet for sitt ansvar og opprettholde Stalins arv.
Evie Tornquist-Karlsson
Evie Tornquist-Karlsson ofte bare Evie (født 1956 i Rahway, New Jersey, USA ) er en norsk-amerikansk kristen sangerinne, hun var særlig aktiv på slutten av 1970-tallet og inn i 1980-tallet.